|  |  |
| --- | --- |
| Izina ry’umwitozo | **Icyo umuryango mugari witeze ku muntu bitewe no kuba ari igitsina gabo cyangwa igitsina gore** |
| Intego y’umwitozo | * Kumva uburyo, icyo umuryango mugari witeze ku muntu hashingiwe ku gutsina cye bigira uruhare mu ivangura rishingiye ku gitsina
 |
| Abo umwitozo ugenewe | Abaturage |
| Ingano y’itsina uyu mwitozo ugenwe | Abantu bari hagati ya 20 na 25 abagore n’abagabo bavanze. |
| Igihe giteganyijwe umwitozo ugomba kumara | Isaha 1 |
| Ibikoresho | Impapuro nini, marikeri, ikaramu n’amakayi. |
| Imfashanyigisho | Amashusho abiri:[A boy and a girl from school](https://www.threemountains.academy/wp-content/uploads/2018/03/a-boy-and-a-girl-from-school-vertical-small-1.jpg)[Gifts for a boy and girls](https://www.threemountains.academy/wp-content/uploads/2018/03/boys-and-girls-playing-small.jpg) |
| Aho byavuye | Byateguwe hifashishijwe [Make it Work Campaign](http://www.makeitworkcampaign.org/wp-content/uploads/2016/02/Gender-Box.pdf) |

* + - 1. **Uko bikorwa:**

Iriburiro(iminota 5)

* Tangira iri somo usobanura ko ‘socialisation’ bisobanura uburyo twiga uko twitwara bitewe n’igitsina dufite maze ubereke ya mashusho abiri.

Umukoro w’itsinda ryose (iminota 50)

* Baza abahugurwa icyo babona ku ishusho ya mbere. N’uko babyumva.
* Basabe gukora urutonde rw’ibyo umuryango mugari utekereza ko bikwiye cyangwa bidakwiye abakobwa n’abahungu. Maze ubabaze impamvu.
* Noneho bereke igishushanyo cya kabiri maze ubabaze:
* Ese duha abana babakobwa ibikinisho bitandukanye n’ibyo duha abana babahungu? Niba ari yego, kuki?
* Ni iki turi kwigisha abakobwa n’abahungu ku nshingano zabo mu muryango mugari dukoresheje ibyo bikinisho.
* Yobora itsinda mu kiganiro wifashishije ibibazo bikurikira:

**2. Ibibazo wakwifashisha uyobora ikiganiro:**

* Ese mu bwana bwawe hari igihe wigeze kubwirwa ko utagomba kwitwara mu buryo runaka bitewe n’uko uri umukobwa cyangwa umuhungu?
* Ese hari igihe wabwiwe gukora ikintu runaka kubera ko uri umukobwa cyangwa umuhungu?
* Ese ibyo byakubayeho byari byiza cyangwa bibi icyo gihe?
* Ese kuki abakobwa n’abahungu barerwa bitandukanye?

**3. Ubutumwa nyamukuru**:

Ubutumwa nyamukuru bw;’uyu mwitozo ni ukureba uko gufata abantu (abakobwa n’abahungu) mu buryo butandukanye byigwa n’uko bishobora guhinduka kugira ngo hirindwe ivangura rishingiye ku gitsina.

**4. Amabwiriza agenewe umufashamyumvire**

|  |
| --- |
| jenda ni uburyo wiga icyo umuryango mugari ukwitezeho bitewe n’igitsina cyawe.Kuva bakivuka, abakobwa n’abahungu tubafatwa mu buryo butandukanye. Mu muco nyarwanda, abakobwa bigishwa kuba abanyamahoro, kubaha, kuguma mu rugo no gucisha make. Bigishwa kwakira neza abashyitsi no gukora imirimo yo mu rugo nko guteka no gukora isuku. Ku rundi ruhande, abahungu bigishwa kurinda bashiki babo, no gukora imirimo isaba ingufu nko kuvoma no kwasa inkwi. Abana kandi bigira no kumyitwarire y’ababyeyi babo. Abakobwa bigishwa kumera nka ba nyina, mu gihe abahungu bo bigishwa kumera nka ba se.Muri iyi nzira yo kwiga icyo umuryango mugari witeze ku muntu bitewe n’igitsina cye, abakobwa buri gihe babwirwa uko bagomba kwitwara nk’umugore uboneye naho abahingu bakabworwa uko bagomba kwitwarank’umugabo uboneye. Nyamara ariko, ibi ntabwo buri gihe bibashimisha kuko abana b’abakobwa n’ababahungu babuzwa gukora ibyo bashaka gukora kugiti cyabo.Twigisha abana bacu kwitwara mu buryo runaka kuva bakiri bato. Ibi Bizana ivangura rishingiye ku gitsina bigatsikamira ubushobozi bw’umwana, imirimo ye n’inshingano ze. Duha imirimo runaka abakobwa indi tukayiha abahungu aribyo bibaremamo iyo imyumvire.Niba wibuka igihe wabujijwe gukora ikintu runaka utashakaga gukora cyangwa ugasabwa kwitwara mu buryo runaka utigeze wishimira ni gute warinda umwana wawe nkibyo?.Dukeneye kongera gutekereza kuri iyi mitekerereze maze igihe cyose bishoboka tugaharanira impinduka. Umuco uwo ari wo wose wizwe ushobora no kurwanywa. Yaba abakobwa cyangwa abahungu,bombi bashobora kugera ku kintu icyo aricyo cyose. Soma birambuye [Gender Stereotypes and the Socialization Process](http://www.un.org/womenwatch/daw/egm/men-boys2003/EP3-Marinova.pdf) |